Source: https://kapo.ee/et/content/l%C3%B5hkeainega-seotud-kuriteod.html
Timestamp: 2018-07-18 10:04:55+00:00
Document Index: 3764591

Matched Legal Cases: ['§ 414', '§ 22', '§ 414', '§ 414', '§ 418', '§ 418', '§ 189', '§ 392', '§ 22', '§ 414', '§ 418', '§ 414', '§ 418', '§ 418', '§ 201', '§ 418', '§ 418', '§ 418', '§ 418', '§ 414', '§ 22', '§ 418', '§ 22', '§ 418', '§ 414', '§ 415', '§ 418', '§ 17', '§ 144', '§ 15', '§ 143', '§ 142', '§ 144', '§ 2074', 'kohus ', '§ 15', '§ 101', '§ 2074']

Kirill Stepanjuk tunnistati kohtus süüdi KarS § 414 lg 2 ja Sergei Glazkov § 22 lg 3 - § 414 lg 2 järgi ja määrati karistuseks vangistused. K. Stepanjuk soetas 147 g tsiviilkäibes keelatud ja kasutuskõlblikku lõhkeainet heksogeeni ja alumiiniumpulbri segu ning hoidis seda oma tuttava S. Glazkovi elukohas.
Vadim Andreitšikov tunnistati kohtus süüdi KarS § 414 lg 3 p 2, § 418 lg 3 p 2, § 418 lg 4 p 2 alusel ja Sergei Sauškin § 189 lg 1, § 392 lg 1 - § 22 lg 3 alusel ning karistuseks määrati vangistus. S. Sauškin aitas organiseerida amfetamiini valmistamiseks vajaliku lähteaine salakaubaveo Leedust Eestisse. V. Andreitšikov soetas, valdas ja hoidis suures koguses ebaseaduslikult lõhkeainet, lõhkeseadeldisi, laskemoona, tulirelvi ja nende olulisi osi.
Jaan Gradolf tunnistati kohtus süüdi KarS § 414 lg 2 § 418 lg 1 järgi; Mati Hommuk § 414 lg 1,2, § 418 lg 1; Rein Ilves § 418 lg 3 p 2 alusel ja karistuseks määrati neile vangistus.
J. Gradolf hoidis oma elukohas keelatud lõhkematerjali, laskemoona ja relvarauda, millest osa müüs talle tuttav M. Hommuk. Kaitseliitu kuuluv R. Ilves hoidis ebaseaduslikult Kaitseliidu Tartu Maleva kasutuses olevas garaažis suures koguses laskemoona.
Kohtus tunnistati süüdi kaitseväelased Edmund Tänavots KarS § 201 lg 2 p 1,2, § 418 lg 3 p 1,2, § 418 lg 4 p 1,2, Jüri Tänav § 418 lg 3 p 1,2, § 418 lg 4 p 1,2, § 414 lg 3 p 2, Jaan Kärsin § 22 lg 3- § 418 lg 4 p 2, Aramis Tullus § 22 lg 3- § 418 lg 4 p 2 järgi ja karistuseks määrati neile vangistus.
Sergei Barulitšev tunnistati kohtus süüdi KarS § 414 lg 1, § 415 lg 1 ja § 418 lg 1 järgi ja karistuseks määrati vangistus. S. Barulitšev korraldas vihavaenust ajendatuna plahvatuse isevalmistatud lõhkeseadeldisega, mille tagajärjel sai kahjustada A. Aitile kuuluva eramu fassaad.
Pjotr Pilipenko tunnistati kohtus süüdi KrK § 17 lg 4 - § 144 lg 1, § 15 lg 2 - § 143 lg 2 p 2 ja § 142 lg 2 p 1, 4 alusel ja Dmitri Podgornõi KrK § 144 lg 1, § 2074 alusel ning kohus karistas neid vangistusega. P. Pilipenko maksis D. Podgornõile OÜ-le Lukumeister kuuluva kaupluse-töökoja lõhkeseadeldise abil hävitamiseks. Peale selle mõisteti P. Pilipenko süüdi väljapressimises ja kelmuse katses.
Rainer Lätt tunnistati kohtus süüdi KrK § 15 lg 2 ja § 101 p 9, § 2074 alusel ning teda karistati vangistusega. R. Lätt üritas Pärnu kaubanduskeskuse fuajees sooritada enesetappu omavalmistatud lõhkeseadeldise abil, eesmärgiga tappa koos endaga ka läheduses viibivad inimesed. Valesti valitud detonaatori tõttu lõhkeaine ei plahvatanud ja inimohvreid see tegu endaga kaasa ei toonud.